《圣驾关城恭纪》
明代·邓务忠

巍峨雉堞耸神京，玉辇巡游荷圣情。百二龙蟠宁恃险，三千虎旅已成城。

山河迢递瞻佳丽，云物雍熙见治平。震叠已知先率土，请缨何事更书生。

作者简介：邓务忠，字子良。南海人。明思宗崇祯四年（一六三一）进士，授苍梧知县。有善政，仕至湖广参议。著有《勋卿遗稿》。事见清道光《广东通志》卷七六。